Verzió: 2.0

2020. 12. 18.

PROJEKT TERV hasznos infók

Dokumentum alcíme

Átadó: Az Ön neve

cég neve

Cég címe

# PROJEKT TERV hasznos infók

Minden projekt előkészítési folyamata több szakaszon megy át és soha sem az egyik napról a másikra állunk ott, és valósítunk meg egy ötletet. Vonatkozik ez a több éven át tartó, több forrásból finanszírozott nagy projektekre, s érvényes az egyszerűbbekre, kisebbekre is. Előnyös, ha projektünk egyes szakaszait, mint ciklusokat, és nem a feladatok lineáris egymásutániságának fogjuk fel, ez segít abban is, hogy tudjuk, előre több hónapban, adott esetben években kell gondolkodnunk, amikor pályázatokkal kezdünk el foglalkozni.

**A legfontosabb tisztázni:**

* Milyen eredményt szeretnénk elérni a projekt megvalósításával?
* Milyen úton érjük el ezeket az eredményeket?
* Milyen feltételekből indulunk ki?
* Milyen alternatívák jöhetnek szóba?
* Mennyibe fog kerülni?

**Szerződéskötés**

Amennyiben a támogató szervezet támogatni fogja a pályázat célját és megvalósulását, megállapodásra lép a pályázó szervezettel és megköti vele a szerződést.

A szerződésben a finanszírozás minden feltétele szerepel, mint pld. a fizetések határideje és mértéke, jogos és jogosulatlan költségek, a feltételek be nem tartásának következményei, szankciói stb. **A szerződés mellékletét képezi a pályázat, azaz a Támogató pontról-pontra azokhoz a vállalásokhoz fog támogatást biztosítani, amelyeket a pályázó maga vállalt.** Egy jól megírt pályázat változtatás nélkül alkalmas arra, hogy abból szerződéses szöveg szülessen, s azok a mutatók, célkitűzések, melyek a pályázatban szerepelnek, a szerződés teljesítését mutató, számon kérhető indikátorok is lesznek.

**A projekt tervezése**

A projekt meghatározásához és előkészítéséhez szükséges idő nagyon különböző. A szükséges időt a projekt nagyságrendje és összetettsége határozza meg.

A pályázatnak rövidnek és tömörnek kell lennie. A cél „eladni" a projekt eszméjét, megnyerni azokat a kulcsembereket, akik elbírálják a projektet. Nem szükséges minden egyes aspektust részletesen elemezni, viszont a Támogató által meghatározott valamennyi kérdéskörre ki kell térni az érvelésben.

## **projekt céljai**

Itt meg kellene határoznia a pályázónak, hogy mik a pályázat általi fejlesztési beruházással a konkrét céljai. Mit vár a pályázattól, a fejlesztéstől, a fejlesztéssel hová szeretne eljutni, mik a rövid- és középtávú tervei, milyen igényeket szeretne kielégíteni a beruházással.

## **a projekt célcsoportjának konkrét meghatározása**

## Itt fontos, hogy a célcsoport és célterület beruházásra vonatkozó igényei tisztázottak legyenek. Kiket és hogyan szeretne a pályázó elérni a beruházás révén, ki a konkrét célcsoportja, a célcsoport elérésétől mit vár a pályázó a beruházással összefüggésben.

A pontosan meghatározott célcsoport hiányában azt sem lehet ellenőrizni, vajon a pályázatban kitűzött (mutatókkal jelzett) célok megvalósultak-e. Ahhoz, hogy a célcsoportot megfelelő pontossággal le tudjuk írni a következőket célszerű meghatároznunk:

**A projekt közvetlen célcsoportja**: azok, akik vagy részt vesznek a projektben, vagy kedvezményezettjei lesznek a projektnek.

A **közvetett célcsoport** esetében számot kell vetnünk azzal, mely rétegeket érhet el projektünk, s milyen hatásokat gyakorolhat rájuk. Egy projekt esetében közvetett célcsoport lehet például a közvetlen célcsoportba tartozók családja, hiszen például család jövedelmi viszonyai javulnak, vagy egy oktatási tárgyú fejlesztési projektnél közvetett célcsoport lehet azoknak a pedagógusoknak a köre, akik bár nem közvetlen módon vesznek részt a projektben, de az alkalmazott módszerek megismerése az ő munkájuk eredményességét is javíthatja.

Ha a közvetett célcsoportokat meghatároztuk, írjuk le, miként fog projektünk várhatóan rájuk hatást gyakorolni (jövedelem növekedése, megismert új módszerek-hatékonyság növekedése, média stb.), és becsüljük meg az egyes közvetett célcsoportok nagyságát. A közvetett célcsoportnál ugyanis nem szükséges és általában nem is lehetséges konkrét számszerű meghatározás.

## **rövid leírás (beleértve az érintett területeket) - projektösszegzés**

Fejlesztési területenként határozzuk meg azt, hogy mit szeretnénk pontosan elérni, mi a beruházás célja részletekre vetítve.

példa:

* arculattervezés: legyen logónk, sablonjaink amiket az ügyfelek részére küldhetünk
* weboldal: a céges brand népszerűségének növelése, célcsoporttal kapcsolatos vásárlásösztönzés
* tartalomírás: szeretnénk professzionális tartalmakat létrehozni a szakmai vezetésünkkel
* ügyviteli rendszer: milyen modulok segítenék a munka hatékonyságát, mit és miért szeretnénk bevezetni
* informatikai szaktanácsadás: szeretnénk az x számú dolgozóinknál elérni, hogy.. vagy szeretnénk átfogó képet kapni a cégünk informatikai megoldásairól, feltárni a fejlesztési lehetőségeket..stb.
* rendszer betanítás: szeretnénk az új ügyviteli és tartalomkezelő rendszert részlegenként megismerni, x alkalmazott/ részleg együttes oktatása keretében..stb.

## **részletes leírás**

Amennyiben bővebben szeretné pályázó kifejteni a projekt megértéséhez szükséges információkat, célterületeket, célszerű megtenni.

## **erőforrások**

Elemezni szükséges a rendelkezésre álló humán-, pénzügyi-, szakmai-, tárgyi erőforrásokat továbbá az informatikai infrastruktúrát, internetbiztonságot.

**Példa**:

* **Munkakörnyezet, infrastruktúra**: a munkát x munkaállomásról végeznénk, ezek a munkaállomások számítógépek, windows platformmal. Az internet szélessávú vezetékes internet a Digi optikai kábelén biztosított.
* **Projekt menedzsment**: a fejlesztési projekt megvalósításához egy dedikált szakembert biztosítunk, aki xy területen jártas.
* **Pénzügyi erőforrások** a pályázati fejlesztéshez, valamint az egyéb költségekhez rendelkezésre áll. A hirdetésekre x Ft havi költséggel számolunk, amely keretében xy növekedést szeretnénk elérni.
* **Szakmai erőforrás**unk a cég alkalmazásában, illetve megbízott jogviszonyában álló szakembereink. Saját alkalmazásban egy ember tud foglalkozni a megrendelésekkel és a kiszállításokkal, a pénzügyi tennivalókat egy másik saját alkalmazásunkban lévő kolléga menedzseli. A marketinganyagok elkészítésében külső vállalkozóra támaszkodunk..stb.
* **Internetbiztonság**: Másodlagos internetforrásunk egy mobil stick, amennyiben valamiért megszakadna az internetes kapcsolat, ez áll másodlagosan rendelkezésre, így az internet kiesés nem tudja a munkát megbénítani. Rendelkezünk továbbá szünetmentes tápegységgel az esetleges áramkimaradással számolva. A jelszavainkat biztonságosan tároljuk, nem papírcetliken a monitoron..stb.

## **számszerűsített várt eredmények**

Itt hasznos, hogyha a fejlesztési terv megvalósulásától várt eredményeket, várható árbevétel %-os növekedését, forgalomnövekedést.stb. számszerűen meg tudja határozni a pályázó. Ezáltal a beruházás komplexitásában kalkulálhatóvá válik.

**példa:**

* jelenlegi árbevételünk x. A pályázat megvalósítását követően ráfordítással számolunk y.
* a beruházást követően a megtérülést úgy számoljuk, hogy z idő, hiszen .. bevételnövekedéssel számolunk.
* Akkor vagyunk elégedettek, ha a fejlesztést követően .. eredményt/célcsoportot tudunk elérni

## **a projekt hogyan lesz fenntartható a finanszírozás befejeztével**

A pályázónak szükséges megválaszolnia az ezzel kapcsolatos elképzeléseit, az esetleges kockázatait.

**példa:**

A beruházást követő 3 évben az alábbi kiadásokkal számolunk nagyságrendileg:

* licence, fenntartási, rendszergazdai díjak
* marketing kiadások (Facebook posztok, Instagram posztok, hirdetések, Google hirdetések, pr megjelenések)
* egyéb kiadások

Bevételnövekedésünk remény szerint a fent említett kalkulált kiadásokat nagyságrendileg fedezi, hiszen..stb. A kezdeti beruházásra és marketingre a tőke rendelkezésre áll.

## **a projekt rizikófaktorai és azok kezelése**

Pályázónak elemeznie szükséges a pályázattal kapcsolatban felmerülő esetleges rizikófaktorokat. Ilyen lehet az anyagi- vagy humánerőforrás kockázat, lokációs nehézségekből fakadó kockázat vagy bármi, amit pályázó esetleges rizikófaktornak gondol.

**példa:**

Valós rizikófaktornak éljük meg a Covid által előállt makrogazdasági környezetet, hiszen a határok nyitása nélkül és csoportos összejövetelek tiltásával nem tudunk bevételi forráshoz jutni. A fejlesztés finanszírozását, valamint a fenntartást ez azért nem veszélyezteti, mert rendelkezünk kellő megtakarítással. Ugyanakkor a cég emberállománya nagyságrendileg csökkent és nem maradt olyan szakember, aki xy feladatokat el tudna látni, ezt így külső szerződésekkel kívánjuk megoldani. …stb.

## **költségvetés**

Itt elsősorban a fejlesztési beruházáshoz kapcsolódó kiadásokat várjuk el a pályázótól. Amikkel pályázónak számolnia érdemes, hogy a fejlesztési beruházás eredményeként az elvárt eredmények is reálisak legyenek. Ilyenek lehetnek a humánerőforrás kiadásai a projekttel kapcsolatban, a dologi kiadások, az ügyvédi- és egyéb járulékos kiadások. Szükséges, hogy pályázó egyben lássa a projektet, aminek egy bizonyos része a pályázat keretei közt támogatást élveznek, ugyanakkor ám a pályázati kereteken túlmutatóan is kiadásként jelentkezik.

példa: (A költségeket nettó összegben kell megadni.)

* **Beruházási költségek becslése (teljes összeg, összhangban a pályázati űrlap költségtervével)**

| **Költségfajták** | **Nettó ár (EUR)** |
| --- | --- |
| **I. Weboldalhoz kötődő beruházások** |  |
| 1. Tartalomírás |  |
| 2. Grafikai munkálatok elkészítése |  |
| 3. Weboldalfejlesztés |  |
| 4. Domain fenntartás |  |
| **II. Ügyvitelhez kötődő beruházások (kalkulált óradíj: 80eur/óra)** |  |
| 1. Alap ügyvitelhez igényelt egyedi modul fejlesztések |  |
| **III. Szolgáltatások** |  |
| *Projekt megvalósításhoz igénybevett szakmai szolgáltatások tanácsadási szolgáltatások* |  |
| *Projekt megvalósítását követően igénybevett ügyviteli tanácsadási szolgáltatások* |  |
| **Nettó összköltség (egyéb költségekkel együtt)** |  |

* **Működési költség**

Az **üzemeltetési költség** a felhőalapú szolgáltatás, adatforgalmi díjak, adattárolási díjak és rendszergazdai díjak összessége (1-5 fős cég ca. 50-200 eur/hó, 5-10 fős cég ca. 200-400 eur..stb. ezt látatlanban nem lehet felbecsülni, függ a tárolt adatok mennyiségétől, oldallátogatottságtól, adatforgalomtól, rendszert hányan használják..stb.)

**Karbantartási költség**: Nem a fejlesztési karbantartásokra kell itt gondolni, hiszen azt a pályázati díj tartalmazza, hanem az egyéb költségekre, mint további tartalmak írása, új grafikai anyagok előállításának költsége.stb.)

|  |  |  |  |
| --- | --- | --- | --- |
| **Üzemeltetési, karbantartási és pótlási költség** | **Költség 1. évben** | **Költség 2. évben** | **Költség 3. évben** |
| 1. Üzemeltetési költségek (licence díj) |  |  |  |
| 1. Karbantartási költségek |  |  |  |
| 1. Egyéb költségek |  |  |  |

## **a projekt szervezeti struktúrája: feladatkörök, felelősségek**

A fejlesztési projekt megvalósításához közvetlenül rendelt személyek, feladatkörük és felelősségük szempontjai szerint. pl:

| Személy | munkakör | Feladat |
| --- | --- | --- |
| Kis Gizella | ügyvezető | aláíró, pénzügyi jóváhagyások |
| Nagy Tamás | pénzügy | ügyviteli kimutatások, pénzügyi analitika beállításai |
| Kis Gertrúd | online szakértő | kapcsolattartás a fejlesztési megvalósítás során |
| Nagy Félix | grafikus | képek, grafikai elemek elkészítése |

## **projekt akcióterve, ütemterve (a projekt kezdési és befejezési idejének tervezett meghatározása, az egyes tevékenységek/ feladatok ütemterve)**

Amennyiben van egy nagyságrendi elképzelés a megvalósításra, azt szükséges itt felvázolni részterületekre bontva kirajzolódhat, hogy a fejlesztési beruházás megvalósításához milyen lépések vezetnek és azok mennyi időt igényelnek. Hiába nyer pályázatot valaki, ha a kivitelezés azért nem tud elkezdődni, mert a pályázó nem tudta biztosítani az induláshoz kapcsolódó tartalmi vagy képi megjelenéseket, arculati elemeket, fordításokat vagy bármilyen olyan alapvető szükségletet, amely a fejlesztési beruházás kivitelezéséhez szükséges.